
            Republika Hrvatska
       Općinski sud u Koprivnici
Koprivnica, Hrvatske državnosti 5a


		Poslovni broj: Pp-155/2026-7

U  I M E   R E P U B L I K E    HRVATSKE

P R E S U D A

	Općinski sud u Koprivnici,  po sucu Dubravki Miloloža uz sudjelovanje Vesne Ređep kao zapisničara, rješavajući u prekršajnom postupku protiv okrivljenih  Cengiz Insaat Sanayi Ve Ticaret Anonim Sirketi i dr., zbog prekršaja iz čl. 44a i dr. Zakona o radnom vremenu, obveznim odmorima mobilnih radnika i uređajima za bilježenje u cestovnom prijevozu, a po prigovoru na prekršajni nalog Ministarstva mora, prometa i infrastrukture, Službe inspekcije cestovnog prijevoza Zagreb broj 340-06/25-02/2679 od 7. svibnja 2025., nakon održane i zaključene javne glavne rasprave održane dana  1. srpnja 2026., u  odsutnosti okrivljenih i tužitelja, temeljem čl. 179. i čl. 183. Prekršajnog zakona (NN 107/07, 39/13, 157/13, 110/15, 70/17, 118/18 i 114/22 - dalje u tekstu PZ), dana  1. srpnja 2026. 

p r e s u d i o    j e

Prvookrivljena Cengiz Insaat Sanayi Ve Ticaret Anonim Sirketi, Podružnica Zagreb za graditeljstvo, Mihanovićeva ulica 20,  OIB 13774222037  MBS 081307191, kao pravna osoba

[bookmark: _Hlk233791018]	Drugookrivljeni Asim Cengiz OIB 17702169585 prebiva u Križevci,  Gospodarska ulica 3.,  kao odgovorna osoba, kao odgovorna osoba,

[bookmark: _Hlk233791032]	Trećeokrivljeni Cetin Ayar OIB 78476380131  prebiva u Križevci, prebiva u Križevci,  Gospodarska ulica 3, vozač

k r i v  i     s u 

I	što je 7.  svibnja 2025.  u 10,07 sati na DC D41, u mjestu Reka na parkiralištu kod groblja trećeokrivljeni Cetin Ayar, kao  vozač, upravljao skupom vozila registarske oznake ZG 3408 ID prijevoznika Cengiz Insaat Sanayi Ve Ticaret Anonim Sirketi u kojem je drugookrivljeni Asim Cengiz, kao odgovorna osoba, te je u ime i za račun prvo i drugookrivljenika obavljao  prijevoz tereta za vlastite potrebe suprotno odredbama Uredbe EZ br. 561/2006 te Pravilnika o prijenosu  podataka u središnju bazu tahografskih podataka te načina vođenja evidencije o radnom vremenu mobilnih radnika i Zakona o radnom vremenu, obveznim odmorima mobilnih radnika i uređajima za bilježenje u prometu :


1. a što je utvrđeno pregledom aktivnosti vozača s njegove kartice vozača za unatrag 56 dana jer vozač nije imao ispravne tjedne odmore i to: dana 10. travnja 2025.  ima je skraćeni tjedni odmor 16,08 sati, odnosno  kraći za 7,52 sata,  dana 30. travnja 2025. imao je skraćeni tjedni odmor 19,34 sata, odnosno kraći za 4,26 sata čime je vozač imao nedovoljno skraćeno tjedno razdoblje odmora kraće od 24 sata

2.  a također je imao nedovoljno  tjedno razdoblje odmora kraće od 45 sati ako skraćeno tjedno  razdoblje odmora nije dopušteno, jer je  pregledom aktivnosti vozača s njegove kartice vozača za unatrag 56 dana, utvrđeno da vozač nema ispravne tjedne odmora budući da nakon 4. travnja 2025. ima najduži tjedni odmor s nadoknadom 39,28 sati, odnosno kraći za 5,32 sata i dana 5. svibnja 2025. ima redovni tjedni odmor 38,46 sata, odnosno  kreći za 6,14 sati 

3. te uvidom u sustav Sotah, utvrđeno je da prijevoznik  uopće ne skida i ne šalje za vozača podatke s kartice vozača u rokovima od najmanje svakih 28 dana u sustav Sotah, odnosno  prvo i drugo okrivljeni  su postupili  suprotno odredbi propisanih  čl.  3.  i čl. 7.  Pravilnika o prijenosa podataka u središnju bazu tahografskih podataka te načinu vođenja evidencije o radnom vremenu mobilnih radnika 

II	Djelima iz glave I ove presude okrivljeni su počinili :

pod 1. prekršaj  iz čl. 8. st. 6.  Uredbe (EZ) br.  561/2006 Europskog parlamenta i Vijeća ili  čl.  8.  st. 6. AETR-a .  kažnjivo za prvookrivljenu  po čl. 44a st. 1.  alineja 1. , kažnjivo  za drugookrivljeno po čl. 44a st. 2. alineja 1. , a za trećeokrivljenog po čl.   44a st. 4. Zakona o radnom vremenu, obveznim odmorima mobilnih radnika i uređajima za  bilježenje u cestovnom prijevozu

pod 2. prekršaj iz čl. 8. st. 6.  Uredbe (EZ) br.  561/2006 Europskog parlamenta i Vijeća ili  čl.  8. st. 6. AETR-a,  kažnjivo za prvookrivljenu po čl. 46a st. 1. alineja 11., za drugookrivljenog po čl. 46. st. 2. alineja 11.  i za trećeokrivljenog po čl. 46a st. 4. alineja 11.  Zakona o radnom vremenu, obveznim odmorima mobilnih radnika i uređajima za bilježenje u cestovnom prijevozu,,

pod 3. prekršaj iz čl. 9. st. 6. i st. 9. kažnjivo za prvookrivljenu po čl. 38a.  st. 1. alineja 4. a za drugookrivljenog po čl. 38a. st. 2. Zakona o radnom vremenu, obveznim odmorima mobilnih radnika i uređajima za bilježenje u cestovnom prijevozu,.

III	Temeljem navedenog propisa uz primjenu čl. 37. i  čl.  39. PZ-a , okrivljenicima se

u t v r đ u j u 

Prvookrivljenoj '' Cengiz Insaat Sanayi Ve Ticaret Anonim Sirketi.'':
	za prekršaj pod 1. novčana kazna u iznosu od 750 eura  ( sedamstopedeset eura)


	za prekršaj pod 2. novčana kazna u iznosu od 450 eura  ( četiristopedeset eura)
	za prekršaj pod 3. novčana kazna u iznosu od 1.500 eura  ( tisućupetsto eura)
	
	Drugookrivljenom Asim Cengiz:
	za prekršaj pod 1. novčana kazna u iznosu od 300 eura ( tristo eura)
	za prekršaj pod 2. novčana kazna u iznosu od 210 eura ( dvjestodeset eura)
za prekršaj pod 3.novčana kazna u iznosu od 750 eura ( sedamstopedeset eura)

	Trećeokrivljenom Cetin Ayar:
	za prekršaj pod 1. novčana kazna u iznosu od 210 eura ( dvjestodeset eura)
	za prekršaj pod 2. novčana kazna u iznosu od 90 eura ( devedeset eura)
	
	Temeljem istog člana okrivljenicima se

i z r i č e

Prvookrivljenoj Cengiz Insaat Sanayi Ve Ticaret Anonim Sirketi ukupna  novčana kazna u iznosu od 2.700 eura  ( dvijetisućesedamsto eura) koju kaznu je dužna platiti  u roku od 3 (tri) mjeseca po pravomoćnosti ove presude.

Drugookrivljenom Asimu Cengizu ukupna novčana kazna u iznosu od 1.260 eura (tisućudvjestošezdeset eura) koju kaznu je dužan platiti  u roku od 3 (tri) mjeseca po pravomoćnosti ove presude.

Trećeokrivljenom Cetinu Ayaru ukupna novčana kazna u iznosu od 300 eura ( tristo eura) koju kaznu je dužan platiti  u roku od 3 (tri) mjeseca po pravomoćnosti ove presude.

Ako okrivljenici, u roku koji im je određen za plaćanje novčane kazne,  uplate 2/3 izrečene novčane kazne, odnosno prvookrivljena 1.800 eura ( tisućuosamsto eura), drugookrivljeni 840  eura  (osamstočetrdeset eura) i  trećeokrivljeni  200 eura (dvjesto eura), smatrat će se da je novčana kazna u cjelini plaćena.

IV	Prvookrivljena je dužna na ime paušalnih troškova prekršajnog postupka platiti iznos od 30 eura  (trideset eura),  u istom  roku kao i kaznu.

[bookmark: _Hlk228435044]Drugookrivljeni je dužan na ime paušalnih troškova prekršajnog postupka platiti iznos od 30 eura  (trideset eura),  u istom  roku kao i kaznu.

Trećeokrivljeni je dužan na ime paušalnih troškova prekršajnog postupka platiti iznos od 30 eura  (trideset eura),  u istom  roku kao i kaznu

Obrazloženje






1.	Ministarstvo mora, prometa i infrastrukture, Službe inspekcije cestovnog prijevoza Zagreb pod brojem: 340-06/25-02/2679 od 7. svibnja 2025 izdala je prekršajni nalog protiv okrivljenih pod gore navedenim brojem zbog djela prekršaja iz izreke ove presude, a na koji nalog su okrivljeni u zakonskom roku uložili prigovor te je pobijani prekršajni nalog stavljen izvan snage i proveden je redovni prekršajni postupak.

2.	Na raspravu održanu 1. srpnja 2026. uredno pozvani okrivljeni nisu se odazvali već su  putem  branitelja dostavili pisanu obranu, a kako su  isti uz prekršajni nalog primili obavijest iz čl.  109a PZ-a,  to su bili ispunjeni zakonski  uvjeti za održavanje rasprave i donošenje odluke o prekršaju i u njegovoj odsutnosti.

3.	U pisanoj obrani okrivljeni priznaju počinjenje prekršaja za koje ih se tereti te izražavaju žaljenje zbog počinjenja istih te navode da je do utvrđenih nepravilnosti  došlo zbog određenih organizacijskih poteškoća i povećanog obujma posla u konkretnom razdoblju,  a što je posljedično dovelo do nepažnje prilikom ispunjavanja obveza glede dostave podataka u središnju bazu tahografskih podataka te provođenja propisanih tjednih odmora vozača i mole da, budući  da su izostale štetne posljedice, oslobode od kazne ili da im se ublaži  već  izrečena novčana kazna.

4.	Proveden je dokazni postupak se punomoći branitelja okrivljenih ( strana 5-7), zapisnika o tehničkom pregledu na cesti ( strana  12), zapisnika o obavljenom inspekcijskom pregledu vozila registarske oznake ZG 3408 ID ( strana 13), zapisnika provjere na cesti vremena vožnje i odmora ( strana 14) i pisane obrane okrivljenih ( strana 19-23) .

5.          Nakon provedenog dokaznog postupka sud smatra djelo prekršaja za koje se okrivljeni terete utvrđenim i dokazanim temeljem jasnog i okolnosnog priznanja okrivljenih da su počinili inkriminirano djelo, a što je sukladno činjeničnom stanju utvrđenom u zapisnicima o tehničkom pregledu na cesti, o obavljenom inspekcijskom pregledu vozila registarske oznake ZG 3408 ID i provjere na cesti  vremena vožnje i odmora, a koje zapisnike su  sačinile ovlaštene službene osobe koje nemaju osobnih razloga za terećenje okrivljenih. 

6.      Budući da je činjenično stanje dovoljno utvrđeno i da nije potrebno provoditi druge dokazne radnje okrivljeni su proglašeni krivima i izrečene su  im  zakonski zasnovane kazne koje su, primjenom čl.  37. PZ-a, ublažene ispod zakonskog minimuma za takovu vrstu prekršaja imajući u vidu da su okrivljeni priznali počinjenje inkriminiranih djela, iskazali žaljenje zbog istih, te navedenim prekršajima nisu prouzročili štetne posljedice, a očekujući da  će se i  izrečenim kaznama postići svrha prekršajnog kažnjavanja i da okrivljeni ubuduće neće činiti takve i slične prekršaje. 

7.	Temeljem čl.  33.  st.10.  PZ-a,  ovom je presudom  određen rok  plaćanja dosuđene novčane kazne, a temeljem čl.  48.  Zakona o izmjenama i dopunama Prekršajnog zakona okrivljeni su upozoreni  na način plaćanja novčane kazne.



8. 	Odlučeno je da okrivljeni snose paušalne  troškove prekršajnog postupaka shodno odredbi čl.  139. st.3.  PZ-a,  a u svezi čl.  138. st.2. PZ-a,  a koji se smatraju  primjereni trajanju i složenosti postupka.	
	
U Koprivnici, 1.  srpnja 2026.

			
Zapisničar:						                   	Sudac :
Vesna Ređep ,v.r.							Dubravka Miloloža ,v.r.+
	 


Uputa o pravnom lijeku:
Protiv ove presude stranke imaju pravo žalbe nadležnom sudu u roku od 8 (osam) dana od dana primitka iste, a putem ovog suda s tim da okrivljenici, sukladno čl.  194. st.2. PZ-a žalbu mogu uložiti samo na sankciju. Žalba se podnosi  pismeno u  4 (četiri ) istovjetna primjerka te ne podliježe pristojbi.



	Dostaviti:
[bookmark: _Hlk228434819]	1. Cengiz Insaat Sanayi Ve Ticaret Anonim Sirketi
	2. Asim Cengiz
3. Cetin Ayar
	4.  Branitelj OD Jašaragić, Mamut & Stojan d.o.o.
5. Ministarstvo mora, prometa i infrastrukture, Služba inspekcije cestovnog prijevoza Zagreb
	6.  spis

Za točnost otpravka-ovlašteni službenik
Vesna Ređep

